Държавен вестник, бр. 22, 2017 г., стр. 51

БРОЙ  22	
Д Ъ Р Ж А В Е Н  В Е С Т Н И К 	
СТР.  51  
ДЪРЖАВНА КОМИСИЯ 
ПО ХАЗАРТА 
КЪМ МИНИСТЕРСТВОТО 
НА ФИНАНСИТЕ
ОБЩИ ИГРАЛНИ УСЛОВИЯ 
И ПРАВИЛА 
за организиране на игри със залагания върху 
случайни събития и със залагания, свързани 
с познаване на факти
Раздел І
Общи положения
Чл. 1. С тези общи игрални условия и 
правила се регламентират минималните 
изисквания, които се спазват при органи-
зирането на игри със залагания върху слу-
чайни събития и със залагания, свързани с 
познаване на факти.
Чл. 2. Организаторите на игри със залага-
ния върху случайни събития и със залагания, 
свързани с познаване на факти, са длъжни 
да спазват тези общи игрални условия и 
правила, включително и при изготвяне на 
съответните правила, които представят за 
утвърждаване от Държавната комисия по 
хазарта (ДКХ) по чл. 22, ал. 1, т. 11 от За-
кона за хазарта (ЗХ).
Раздел ІІ
Общи изисквания 
Чл. 3. (1) Организаторите на игри със 
залагания върху случайни събития и със 
залагания, свързани с познаване на факти, 
са длъжни да публикуват на интернет стра-
ницата си утвърдените им от ДКХ по реда на 
чл. 22, ал. 1, т. 11 ЗХ индивидуални правила.
(2) При офлайн организиране на игри със 
залагания върху случайни събития и със 
залагания, свързани с познаване на факти, 
организаторът е длъжен да постави на видно 
място във всеки пункт за залози:
1. утвърдените му от ДКХ правила по 
реда на чл. 22, ал. 1, т. 11 ЗХ индивидуални 
правила;
2. информационна табела, съдържаща 
най-малко следната информация – иденти-
фикационни данни на организатора (ЕИК, 
седалище и адрес на управление), адрес за 
кореспонденция, телефон за контакт, адрес 
на интернет страницата на организатора, 
електронна поща.
Чл. 4. Игрите със залагания върху слу-
чайни събития и със залагания, свързани с 
познаване на факти, се провеждат със залози 
и печалби само в български левове и в евро. 
Раздел ІІІ
Общи игрални условия
Чл. 5. Игрите със залагания върху слу-
чайни събития и със залагания, свързани с 
познаване на факти, са хазартни игри, при 
които печалбата зависи от познаване или 
даване на верен отговор относно същест-
вуващ факт.
Чл. 6. Участието в игри със залагания 
върху случайни събития и със залагания, 
свързани с познаване на факти, се осъ-
ществява по начин, описан в правилата на 
игрите, изготвени и приети от организатора 
и утвърдени от ДКХ на основание чл. 22, 
ал. 1, т. 4 ЗХ.
Чл. 7. В правилата по чл. 6 организаторът 
на игри със залагания върху случайни съби-
тия и със залагания, свързани с познаване 
на факти, е длъжен да посочи:
1. условията и вида за участие в игрите;
2. начина за определяне и изплащане на 
печалбите;
3. начин на формиране, натрупване и раз-
пределяне на фонд и/или фондовете джакпот 
(ако има такива);
4. ред и срок за извършване на реклама-
ции при спорове.
Чл. 8. Преди издаване на фишове, билети 
или други удостоверителни знаци за участие 
в игри със залагания върху случайни събития 
и със залагания, свързани с познаване на 
факти, организаторът представя пред ДКХ 
образците за утвърждаване.
Чл. 9. (1) Изплащането на печалби до 
5000 лв. се допуска в брой. Изплащането 
на печалби над 5000 лв. се извършва само 
по банков път.
(2) Разпоредбата на ал. 1 не се прилага за 
организатори на онлайн залагания, за които 
всички плащания, свързани със залагане и 
изплащане на печалби, се осъществяват по 
безкасов път в съответствие с чл. 47б ЗХ. 
(3) Организаторът на игри със залагания 
върху случайни събития и със залагания, 
свързани с познаване на факти, е длъжен в 
определения срок и по реда, вписан в утвърде-
ните му от ДКХ игрални условия и правила, 
да изплати паричната печалба и/или да даде 
предметната награда на физическото лице, 
предоставило му фишове, билети или други 
удостоверителни знаци за потвърждаване на 
печалбата, която те материализират.
Чл. 10. (1) В случай на възникнали спорове 
от участници в игрите те се регистрират от 
организатора с уникален идентификационен 
номер. Споровете се разрешават от предста-
вляващия дружеството – организатор или 
оторизирани от него лица, в срок до 14 дни 
от възникване на спора.
(2) Становището на организатора се из-
праща по електронен път и/или на хартиен 
носител до участника в срока по ал. 1. В 
становището си организаторът задължително 
посочва името на участника/участниците, 
датата на възникване на спор, описание 
на спора и обстоятелствата, при които е 
възникнал, и взетото решение по същество.